CELEX: 32009D0063
Language: el
Date: 2008-11-20 00:00:00
Title: 2009/63/ΕΚ: Απόφαση της Επιτροπής, της 20ής Νοεμβρίου 2008 , σχετικά με τον καθορισμό υποδείγματος για την κοινοποίηση πληροφοριών από τα κράτη μέλη σύμφωνα με το άρθρο 7 παράγραφος 4 στοιχείο β) σημείο iii) του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2008) 6917] (Κείμενο που παρουσιάζει ενδιαφέρον για τον ΕΟΧ)

27.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/30
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Νοεμβρίου 2008
   σχετικά με τον καθορισμό υποδείγματος για την κοινοποίηση πληροφοριών από τα κράτη μέλη σύμφωνα με το άρθρο 7 παράγραφος 4 στοιχείο β) σημείο iii) του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2008) 6917]
   (Κείμενο που παρουσιάζει ενδιαφέρον για τον ΕΟΧ)
   (2009/63/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (1), και ιδίως το άρθρο 7 παράγραφος 4 στοιχείο β) σημείο iii), το άρθρο 7 παράγραφος 6 και το άρθρο 17 παράγραφος 2,
   Εκτιμώντας τα ακόλουθα:
   
               (1)
            
            
               Δεν έχει ακόμη αποκτηθεί πείρα από την εφαρμογή της παρέκκλισης που προβλέπει το άρθρο 7 παράγραφος 4 στοιχείο β). Οι κοινοποιήσεις θα τροφοδοτήσουν την επανεξέταση της εν λόγω παρέκκλισης πριν από τις 31 Δεκεμβρίου 2009 σύμφωνα με το άρθρο 7 παράγραφος 7, καθώς και την έκθεση σχετικά με την εφαρμογή του παρόντος κανονισμού, η οποία εκπονείται κατ’ εφαρμογή του άρθρου 12 παράγραφος 6.
            
         
               (2)
            
            
               Κάθε εργασία που εγκρίνεται πρέπει να κοινοποιείται στα υπόλοιπα κράτη μέλη και στην Επιτροπή. Η κοινοποίηση πρέπει να είναι αποτελεσματική και να επικεντρώνεται στις πραγματικά αναγκαίες πληροφορίες, ώστε να αποφευχθεί η περιττή επιβάρυνση των κρατών μελών και της Επιτροπής.
            
         
               (3)
            
            
               Η κοινοποίηση πρέπει να είναι σαφής και να αποτρέπει την παροχή συγκεχυμένων πληροφοριών. Προς τούτο, οι ερωτήσεις των σημείων 1, 2 και 3 είναι διατυπωμένες με τρόπο ώστε να μπορεί να δοθεί απάντηση μόνο με τυποποιημένη ή κοινώς αποδεκτή μορφή.
            
         
               (4)
            
            
               Το ερωτηματολόγιο περιλαμβάνει παραπομπή στον αριθμό και τον τόπο χορήγησης της έγκρισης, στοιχεία με τα οποία είναι δυνατόν να ανακτηθούν το πλήρες κείμενο της έγκρισης της παρέκκλισης και η αιτιολόγησή της, εάν κριθεί απαραίτητο.
            
         
               (5)
            
            
               Τα μέτρα που προβλέπονται στη παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου, της 5ης Απριλίου 2006, περί των στερεών αποβλήτων (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το ερωτηματολόγιο που περιλαμβάνεται στο παράρτημα της παρούσας απόφασης.
   Άρθρο 2
   Τα κράτη μέλη χρησιμοποιούν το ερωτηματολόγιο ως βάση για τις κοινοποιήσεις τους κατ’ εφαρμογή του άρθρου 7 παράγραφος 4 στοιχείο β) σημείο iii) του κανονισμού (ΕΚ) αριθ. 850/2004.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Νοεμβρίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 158 της 30.4.2004, σ. 7· διορθωμένη έκδοση στην ΕΕ L 229 της 29.6.2004, σ. 5.
   
      (2)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      Στοιχεία προς κοινοποίηση κατ’ εφαρμογή του άρθρου 7 παράγραφος 4 στοιχείο β) σημείο iii) του κανονισμού (ΕΚ) αριθ. 850/2004
      1.   Έγκριση της εξαίρεσης
      
                  1.1.
               
               
                  Όνομα της αρμόδιας αρχής:
               
            
                  1.2.
               
               
                  Διεύθυνση της αρμόδιας αρχής:
               
            
                  1.3.
               
               
                  Αριθμός έγκρισης:
               
            
                  1.4.
               
               
                  Ημερομηνία έγκρισης:
               
            
                  1.5.
               
               
                  Κάτοχος της έγκρισης (εταιρική επωνυμία):
               
            
                  1.6.
               
               
                  Διεύθυνση του κατόχου της έγκρισης:
               
            2.   Γενική περιγραφή των αποβλήτων
      
                  2.1.
               
               
                  Εξαψήφιος κωδικός βάσει της απόφασης 2000/532/ΕΚ της Επιτροπής (1), όπως αυτή έχει τροποποιηθεί:
               
            
                  2.2.
               
               
                  Ονομασία των αποβλήτων βάσει της απόφασης 2000/532/ΕΚ, όπως αυτή έχει τροποποιηθεί:
               
            
                  2.3.
               
               
                  Εγκεκριμένη ποσότητα, σε τόνους:
               
            
                  2.4.
               
               
                  Ουσία/-ες που αποτελεί/-ούν έμμονο/-ους οργανικό/-ούς ρύπο/-ους (2) και συγκέντρωση καθ’ υπέρβαση της οριακής τιμής που καθορίζεται στο παράρτημα IV:
               
            3.   Περιγραφή της τεχνολογίας επεξεργασίας
      
                  3.1.
               
               
                  Απαιτείται προεπεξεργασία των αποβλήτων: ναι/όχι (3)
                  
                  συγκεκριμένα: στερεοποίηση (3)/σταθεροποίηση (3)/
                  άλλες μέθοδοι προεπεξεργασίας (3):
               
            
                  3.2.
               
               
                  Τελική αποθήκευση σε:
                  Αλατωρυχείο (3)/ασφαλή, βαθιά, υπόγεια, σκληρά πετρώματα (3)/χώρο υγειονομικής ταφής επικίνδυνων αποβλήτων (3)
                  
               
            
                  3.3.
               
               
                  Ονομασία του χώρου τελικής αποθήκευσης:
               
            
                  3.4.
               
               
                  Διεύθυνση του χώρου τελικής αποθήκευσης:
               
            4.   Συνοπτική παράθεση των λόγων για τους οποίους η διαχείριση συνιστά την από περιβαλλοντική άποψη προτιμητέα επιλογή, σε σύγκριση με την καταστροφή ή τη μη αναστρέψιμη μετατροπή των έμμονων οργανικών ρύπων που περιέχονται στα απόβλητα (π.χ. αναφορά σε εκπομπές έμμονων οργανικών ρύπων, άλλες εκπομπές και σε κινδύνους ή αβεβαιότητες της εργασίας):
      5.   Εάν υπάρχει, διεύθυνση στο Διαδίκτυο ή παραπομπή σε άλλη πηγή που παρέχει περισσότερες πληροφορίες σχετικά με την έγκριση και την αιτιολόγηση της εξαίρεσης:
      
         (1)  ΕΕ L 226 της 6.9.2000, σ. 3.
      
         (2)  Ονομασία βάσει των ονομασιών των ουσιών του παραρτήματος IV.
      
         (3)  Διαγράφεται ό,τι δεν ισχύει.